شەفەق
نیوز/ وەڕێەوبەرایەتی هاتوچو گشتی، ئمڕوو چوارشەممە، ئاماریگ وە رویداوەیل هاتوچو لە
چەن ناوچەیگ لە عراق لە ماوەی ٢٤ سەعات گوزەشتە راگەیان، وتیش؛ شەش رویداو بوینەسە
هووکار پەنج مردن و هەیشت زەخمداری.
وەڕێەوبەرایەتیەگە
لە بەیاننامەیگ رەسیە ئاژانس شەفەق نیوز وت: رویداویگ لەیەکدان لە پارێزگای زیقار،
ناوبەین ماشینیگ تایبەت مارکەی تۆیۆتا کراون و ماشینیگ بارهەڵگر، لەوەر رۆنگساید و
تونی زیای، بویە هووکار کوشیان چوار کەس.
وتیش:
رویدویگ ناوبەین دوو ماشین لە پارێزگای بابل، ناوبەین ماشینیگ بارهەڵگر و ماشینیگ تایبەت
لەوەر تونی رانین و نا وریایی،  بویە
هووکار کوشیان یەک کەس.
وەڕێەوبەرایەتیەگە
وتیش: رویداویگ لەیەکدان لەبان ری عمارە-کەحلا ناوبەین ماشینیگ مارکەی کەیا سۆرنتو
و ماتوورسکڵیگ (توک توک) لەوەر ئۆتیرین هەڵە بویە هووکار کوشیان یەک کەس.
دیاری
کرد ک رویداویگ پلیان ماشینیگ تۆیۆتا پیکاب لە پارێزگای میسان لەبان ری عەمارە- کەحلا
بویە هووکار زەخمداری کەسیگ.
هاتوچو
گشتی وتیش: رویداویگ لەیەکدان لە پارێزگای میسان لەبان ری عمارە- قەزای مشەرەح ناوبەین
تراکتۆریگ و ماشینیگ مارکەی سایبا بویە هووکار زەخمداری کەسیگ.
